HK G36

KinnigBroDoareFuzuilh-arsailh aotomatek / damaotomatekMont en-droTenneta dre amprest-gazoù, dre bistonMunision5,56 × 45 mm NATOProduerHeckler & KochMare produiñAbaoe 1990Mare implijAbaoe 1995Perzhioù teknikelMas (hep kartouchenn)3,63 kgHirder999 mm (lamm dibleget) 758 mm (lamm pleget)Hirder ar c'hanol480 mmHed-tenn pleustrek600 mLusk-tennañ750 tenn/mnTizh mont e-maez ar boledoù920 m/sEndalc'hKarger fiñv eeun 30 kartouchennKarger fiñv ront 100 kartouchennLezennRummad e Bro-C'hallA
An HK G36 (G evit Gewehr, fuzuilh) zo ur fuzuilh-arsailh ijinet e deroù ar bloavezhioù 1990 gant an embregerezh alaman Heckler & Koch, evit ezhommoù ar Bundeswehr.

 Deskrivadur 
Ganet e voe ar G36 goude ma vije nullet raktresoù G11 ha G41 Heckler & Koch. E deroù ar bloavezhioù 1990 e chome neuze ar Bundeswehr gant fuzuilhoù-arsailh G3 savet 30 vloaz a-raok POPENKER Maxim, Heckler-Koch G36 assault rifle, Modern Firearms (lennet d'an 29/11/2024), ha pourveziet gant kartouchennoù 7,62 mm NATO diamzeriet.

Kambret eo ar G36 evit kartouchennoù 5,56 × 45 mm NATO. Savet eo tro-dro d'ur sistem kulasenn-dro dre amprest-gazoù, ha n'eo ket dre an distro-gazoù daleet gant rollerioù boas e ti Heckler & Koch. He lunedenn Hensold, dezhi ur c'hreskadur × 1,5 G-36, Arme et passion (lennet d'an 29/11/2024), hag he buker poent ruz, zo enbarzhet en he dornell, a-us d'ar c'hanol McNAB Chris, Armes à feu Encyclopédie visuelle, L'Imprévu, 2022, p. 181. Treuzwelus eo he c'harger 30 kartouchenn, ha plegus eo he lamm.

Ur banner-greunadennoù HK AG36 40 mm a c'hell bezañ montet dindan he c'hanol. Ur vaionetez doare AK-47 a c'helle bezañ savet warni ivez. Graet e oa bet ar choaz-mañ abalamour da implijout stokoù dreist arme an RDA a chome goude 1990. Ur stumm berroc'h anvet G36K (evit Karabiner, karabinenn) a zo bet anezhañ evit an Nerzhioù ispisial dreist-holl.

 Implij 
kleiz|thumb|Soudarded alaman gant fuzuilhoù-arsailh HK G36 da vare ur bleustradeg e Bosnia-ha-Herzegovina (2002)
Implijet eo bet evel arm standart gant ar Bundeswehr adalek 1995, ha war-dro 167.000 skouerenn eus ar G36 a voe produet eviti en holl. Da vare ar brezel en Afghanistan e voe kavet e oa kudennoù dreisttommañ gant an G36 pa veze tennet a-dennadegoù hir ganti LARSON Caleb, Haenel’s MK556: Check Out Germany’s New Assault Rifle (diell), The National Interest, 17/09/2020 (lennet d'an 29/11/2024). Dre-se e veze kollet reoliñ al lunedenn alies ivez. Choazet e voe an Haenel MK 556 evit kemer he flas er Bundeswehr e 2020 da gentañ, met abalamour da gudennoù brevedoù ha lezenn e voe dibabet an HK 416A8 e 2022 SAW David, Germany Finally Settles Assault Rifle Requirement, European Security & Defense, 01/02/2023 (lennet d'an 29/11/2024). Hep ar c'hudennoù-mañ e chom ar G36 un arm resis, fiziapl ha simpl da gempenn.

Arme Spagn a voe pourveziet gant ar G36E adalek 1999 ivez. Implijet e voe an arm gant servijoù polisoù a bep seurt, evel er Rouantelezh-Unanet pe er Stadoù-Unanet.

 Daveennoù 

Rummad:Fuzuilhoù-arsailh
Rummad:Armoù Alamagn